cyanic-selkie/wikianc huggingface dataset:
After the Ball
Handlingsreferat
Et lite barn ber onkelen sin fortelle henne en historie, og historien han forteller henne går slik: John Dale er en advokat og ungkar som aldri har blitt forelsket. En millionær-venn av John inviterer ham til å bli med på en yacht-fest. Der møtes John og Louise Tate, som blir ledsaget av hennes far: James Tate. Det blir kjærlighet ved første blikk. Tate-familien består av fire personer, Mr. og Mrs. Tate, datteren Louise og sønnen Gerald. Når han studerte ved college, spilte Gerald kortspill med de andre studentene, noe som førte til at de ble utvist fra skolen.
Geralds far, som får vite om sønnens situasjon, blir rasende. Han ønsker at Gerald skal forlate hjemmet deres, men Louise ber ham la være. Gerald finner igjen morens halskjede på gulvet, hvor det hadde falt ned i hennes forsøk på å beskytte sønnen mot farens angrep. Gerald tar med seg kjedet til en pantelåner og får penger for det. Han har til hensikt å gamble, i håp om å vinne nok penger til å betale alle pengene han skylder. Men Gerald mister snart alle pengene sine. I mellomtiden har moren hans kontaktet detektiver til å lete etter halskjedet som hun ikke klarer å finne igjen. Men detektivene finner snart det savnede smykket i pantelåner-butikken.
Mr. Tate ønsker å kjøpe tilbake kjedet, men Gerald blir gjenkjent som den som pantsatte smykket. Sønnen blir deretter beordret ut av farens hjem for alltid. I mellomtiden har John Dale og Louise endelig forlovet seg. Et årlig veldedighetsball blir annonsert. Geralds kriminelle venner får også høre om denne begivenheten, og ønsker at Gerald skal reise dit for å stjele fra de velstående deltakerne. Han går til festen hvor han møter søsteren Louise, som nesten besvimer når hun får øye på ham. Men John har aldri møtt Gerald før, og lurer på hva Louise gjør med denne fremmede mannen. John og Louise misforstår hverandre på grunn av dette, og avbryter forlovelsen deres.
John overlater deretter kontoret sitt til en yngre partner, og bestemmer seg for å seile over hele verden. Gerald forsøker å bryte opp med resten av gjengen, og får under et fiktivt navn ansettelse ved en stor fabrikk. Men senere blir Louise syk og dør. Søsterens dødsfall dreper også alle ambisjonene i Gerald, som går tilbake til sine kriminelle vaner i underverdenen. En av vennene hans har funnet et hus som han planlegger å stjele fra, ettersom han tror at eieren av huset er bortreist. Men dette er tilfeldigvis hjemmet til John Dale, som uventet har returnert til hjemlandet.
Michel Debré
Michel Debré (født 15. januar 1912, død 2. august 1996) var en fransk gaullistisk politiker. Han var justisminister fra 1958–1959, statsminister fra 1959–1962, økonomiminister fra 1966–1968, og forsvarsminister fra 1968–1973.
Han hadde ansvaret for utarbeidelsen av Frankrikes nye konstitusjon i 1958, og var den første statsminister under den femte republikken.
Debré var med i Union pour la Nouvelle République (UNR) fra starten i 1958. I 1976 grunnla han, sammen med Jacques Chirac, partiet Rassemblement pour la République (RPR).
Meng Haoran
Meng Haoran (kinesisk: 孟浩然; pinyin: Mèng Hàorán, Wade-Giles: Meng Hao-jan, japansk: Mōkōnen, født 689 eller 691 i Xiangyang i provinsen Hubei i Kina; død 740) var en kinesisk dikter under Tang-dynastiet, kjent for sine shi-dikt (jintishi). Han nevnes ofte sammen med sin venn dikteren Wang Wei.
Ett av hans mest kjente dikt er den femstavelses firelinjeren Chun Xiao 春曉.
Mengs politiske løpebane var uten fremgang. Han bestod den kinesiske embedsmannseksamen først da han var 39 år, og fikk sitt første embede tre år før sin død. Han trakk seg imidlertid fra embede allerede etter det første året.
Rabangaki Nawai
Rabangaki Nawai (født 9. juni 1985) er en kiribatisk friidrettsutøver, som konkurrerer i sprintløp. Han representerte Kiribati under Sommer-OL 2008, der han ble utslått i de innledende rundene.
Kwetzinsky
Kwetzinsky (russisk: Квецинский, moderne norsk transkripsjon: Kvetsinskij) er en russisk adelsslekt. Slekten var opprinnelig en offisersslekt fra guvernementet Moskva i Det russiske keiserdømmet. Fjodor Kvetsinskij ble kaptein i den keiserlige russiske hæren. Han var far til generalløytnant Mikhail Fjodorovitsj Kvetsinskij (1866–1923), som ble en fremtredende militær leder under Russlands militære kampanjer i Det fjerne østen, under første verdenskrig og under den russiske borgerkrig, og som var en av lederne for Den hvite armé. Han var far til kaptein i det keiserlige russiske gardejegerregiment Wassily von Kwetzinsky (1898–1970), som senere tjenestegjorde sammen med faren i Den hvite armé. Både Mikhail og Wassily kom til Norge i 1920, der Mikhail døde tre år senere på Lillehammer. Sønnen Wassily ble musikklærer, musikkritiker og kulturpersonlighet i Norge. Han var far til blant annet scenografen Truls Kwetzinsky (født Wassily Michail Fjodor Grossow von Palm von Kwetzinsky-Stetzenkow), som er stefar til pianisten Joachim Kwetzinsky.
I det russiske keiserriket var status som offiser fra gammelt av ensbetydende med adelskap, og forordningen om rang og adelskap som gjaldt mellom 1856 og 1917 bestemte at kornetter (sekondløytnanter) automatisk fikk personlig (det vil si ikke-arvelig) adelskap, mens oberster automatisk fikk arvelig adelskap; det må nevnes at svært få oppnådde graden oberst og at den var en relativt høyere stilling enn i moderne militærvesen. Mikhail Kvetsinskij ble oberst i 1901 og fikk dermed arvelig adelskap for seg og sine barn. Det var vanlig blant den russiske adelen å bruke von i navnet for å markere adelskapet når navnet ble skrevet på andre språk enn russisk, og familien skrev seg følgelig von Kwetzinsky-Stetzenkow da den kom til Norge og fikk dette som offisielt navn i Norge.
Nueces (elv)
Nueces er en elv som renner nord-sør i sørvestre strøk av Texas i USA. Den renner ut i Mexicogolfen 100 km nord for grensa mot Mexico, og nord for Corpus Christi. Den strekker seg totalt over 507 km fra nord til sør, og har et nedbørfelt på 435 820 km². Vest for dette vassdraget følger grenseelva Rio Grande. Elva har flere sideelver og er delvis utbygd med vannkraftproduksjon.
Da Republikken Texas frigjorde seg fra Mexico i 1836, oppsto det en konflikt over om det var denne elven eller Rio Grande som skulle utgjøre grensen mellom Mexico og den nye republikken. Da Texas ble innlemmet som delstat i USA i 1845, førte dette til den meksikansk-amerikanske krigen i årene 1846 til 1848.
Den 10. august 1862 fant massakren ved Nueces River sted her, begått av sørstatskavaleri mot tyskættede borgerkrigsflyktninger i Kinney County.
Øyjar kapell
Øyjar kapell er en kirke bygget i 1963, konstruert i en rektangulær form, i Vestre Slidre kommune, Innlandet fylke.
Byggverket er i tre og har 80 plasser.
Det var tidligere en stavkirke på stedet og kirkeklokkene og prekestolen stammer fra denne kirken. Denne kirken ble revet i 1747, men kirkegården ble beholdt.
Adam Hmam
Adam Hmam (født 11. november 1994) er en tunisisk bordtennisspiller.
Han representerte Tunisia under Sommer-OL 2020 i Tokyo, hvor han ble utslått i første runde.
Madison County (Georgia)
Madison County er et fylke i den amerikanske delstaten Georgia.
Tom Farmer
Thomas Farmer (født 10. juli 1940 i Leith, Edinburgh, Skottland) er en britisk entreprenør og forretningsmann.
Bakgrunn
Som en av syv søsken i en dedikert romersk-katolsk familie, var Farmer i ungdomsårene lærling i et ingeniørfirma, men i 1964 forlot han dette firmaet for å starte sitt eget, som han i 1969 solgte for £450 000.
Farmer flyttet deretter til USA, men kjedet seg etter hvert over livet der, og bestemte seg for å finne nye utfordringer i hjemlandet igjen.
Brejo do Cruz
Brejo do Cruz er en kommune i delstaten Paraíba i nordøstregionen av Brasil.
Marion County (Georgia)
Marion County er et fylke i den amerikanske delstaten Georgia. Ved folketellingen i 2010 hadde fylket 8742 innbyggere.
Foreign Affairs (album)
Foreign Affairs er en plate av Tom Waits, utgitt i 1977 av Elektra Entertainment. Bette Midler synger duett med Tom Waits på «I Never Talk To Strangers». «California, Here I Come» ble første gang publisert i 1924.
Sporliste
Alle sanger skrevet av Tom Waits, med mindre annet er angitt.
Frederik Christian Otto Wedel-Jarlsberg
Frederik Christian Otto lensgreve Wedel Jarlsberg (født 14. oktober 1718, død 18. november 1776 på Sønderskov) var en dansk-norsk godseier og offiser, far til Frederik Anton Wedel Jarlsberg.
Han var sønn av Frederik Anton greve Wedel Jarlsberg. Han passerte temmelig lettvint de lavere militære grader, i det han allerede 1739 ble major og kompanisjef ved det ene norske (senere benevnt søndenfjeldske) infanteriregiment. Da han året forut hadde overtatt Grevskabet Jarlsberg under nokså vanskelige økonomiske forhold, som ikke ble bedret under hans bestyrelse, ofret han seg ifølge regimentsjefens uttalelse ikke synderlig for de militære plikter, hvilket imidlertid ikke forhindret at den unge major allerede 1746 ble oberst og sjef for 2. smålenske infanteriregiment. 1747 ble han kammerherre, 1755 generalmajor, 1760 ble han forflyttet til sjef for Søndenfjældske Infanteriregiment; 1759 ble han Ridder af Dannebrog, 1763 generalløytnant, 1767 ridder av l'union parfaite og 1774 general. Han var også geheimeråd.
Hans økonomiske vanskeligheter skrev seg delvis fra de betydelige tap som driften av det jarlsbergske sølvholdige blyverk påførte ham, delvis også fra hans stort anlagte hushold og hans betydelige og kostbare byggearbeider på Jarlsberg Hovedgård. Hovedbygningen på Jarlsberg er i sin nåværende skikkelse oppført i hans tid. Han innlot seg dessuten i adskillige store eiendomshandler i Danmark, som neppe har kunnet unngå å trekke penger ut av grevskapet. Han eide Basnæs på Sjælland (1757-63), Glorup i Fyn (1754-57), Sønderskov Hovedgård ved Ribe (1775) og Dronninglund Slot i Vendsyssel. Denne siste store eiendom kjøpte og solgte han 1753, det samme året som han hadde fått solgt det jarlsbergske blyverk til et privat selskap, som han imidlertid senere måtte overta det fra. Wedel Jarlsberg døde på Sønderskov 18. november 1776 etter i mange år i høy grad å ha lidd av gikt og podagra.
Han ektet 19. mai 1745 Sophie Riborg Amalie Huitfeldt (1723-1776), datter av general Hartvig Huitfeldt.
Han ble i 1749 opptatt i den københavnske frimurerlosje St. Martin, og var blitt opptatt i den første norske losje St. Olaus ved dennes opprettelse tidligere samme år.
Tom Farmer
Karriere
I USA hadde han bl.a. lagt merke til det høye servicenivået, og i 1971 grunnla han bilverkstedkjeden Kwik-Fit med åpningen av det første verkstedet i Edinburgh. Kjeden vokste raskt, hovedsakelig pga. oppkjøp av andre verksteder, inkludert åpningen av det første Kwik-Fit-verkstedet i Nederland i 1975. Han ble kjent som en forretningsmann som ikke var fremmed for å skitne til hendene ved å gå ned i verkstedet og skifte hjul på kundenes biler. Farmer ble i 1989 utnevnt til årets skotske forretningsmann. Etter at han hadde bygd opp kjeden til å bli den dominerende i Storbritannia, solgte Farmer Kwik-Fit til Ford i 1999. Etter at Farmer solgte Kwik-Fit, bygde han opp en ny verkstedkjede, Farmer Autocare. Farmer Autocare gjør det samme som Kwik-Fit, men nesten bare i Edinburgh-området.
I 2006 donerte Farmer £100 000 til Scottish National Party for å hjelpe partiet i valgkampen før det skotske parlamentsvalget i 2007. Siden har han imidlertid uttalt at denne donasjonen ikke forteller noe om hans politiske ståsted.
Han er en uttalt tilhenger av den internasjonale utviklings- og veldedighetsorganisasjonen Mary’s meals.
Farmer eier 90 prosent av Hibernian, en profesjonell fotballklubb med base i Edinburgh. Han reddet Hibernian fra konkurs i 1990, da klubben befant seg i en stor økonomisk krise og det eksisterte konkrete planer om sammenslåing med erkerivalene Heart of Midlothian. Farmer uttalte ved overtakelsen av Hibernian at han ikke nærte noen stor forkjærlighet for fotball (han går svært sjelden på fotballkamper), men han følte at det var viktig for lokalmiljøet at Hibs fortsatte å eksistere. Farmer uttalte også at han ikke kunne avslå henvendelsen fra klubben, siden de hadde gjort ham oppmerksom på at Farmers bestefar også hadde reddet Hibernian fra konkurs omtrent 100 år tidligere. I det store og hele har Farmer delegert ansvaret for klubbens drift til andre, særlig til styreformann Rod Petrie.
Farmer bor i dag i Barnton, Edinburgh, med sin kone gjennom femti år, Anne. De har en datter, en sønn og tre barnebarn, Emma, Adam og Matty. Farmer vokste opp i Kirk Street i Leith, mens kona vokste opp i Duke Street, bare et par hundre meter unna. Farmer eier i dag også øya Inchkeith, som ligger rett utenfor Leith, i fjorden Firth of Forth.
Etter at Queen Margaret University i Edinburgh (de viktigste fakultetene befinner seg i Leith, Farmers fødested) i 2007 fikk full universitetsstatus, ble Farmer utnevnt til grunnlegger og ambassadør, siden han hadde vært assosiert med institusjonen gjennom mange år.
Farmer ble utnevnt til kommandør av Den kongelige Victoriaordenen (CVO) i nyttårstildelingene 2009 for sitt arbeid som leder av styret for Hertugen av Edinburghs pristildeling. Han er også kommandør av Order of the British Empire.
Mhadjou Youssouf
Mhadjou Youssouf (født 5. juni 1990) er en komorisk friidrettsutøver, som konkurrerer i sprintløp. Han representerte Komorene under Sommer-OL 2008, der han ble utslått i de innledende rundene.
Zongli Yamen
Zongli Yamen (kinesisk: 总理衙门, pinyin: Zǒnglǐ Yámen, Wade-Giles: Tsung-li Yamen), var det kinesiske «utenriksdepartement» i en del av den siste fasen av Qing-dynastiets senere år, fra 1860 til 1901. Det ble opprettet av prins Gong som en følge av Tianjintraktaten av 1858 og Pekingkonvensjonen av 1860, som forpliktet Kina til å etablere likeverdige diplomatiske forbindelser med andre stater. Tidligere var kontakten med fremmede stater som regel blitt administrert av det keiserlige Ritestyret, eller av hofforganet for kolonisaker.
Prins Gong var også i lange tider Zongli Yamens leder.
Zongli Yamen kan ikke egentlig betegnes som et regjeringsdepartement, idet det ikke hadde eget fast bemanning på høyere nivå, men dets besluttende medlemmer hadde andre hovedoppgaver og hovedarbeidsplasser annetsteds, i andre deler av det kinesiske regjeringsembedsverk, og bare hadde utenriksarbeide som en sidebeskjeftigelse.
Zongli Yamens bygning lå noe øst i Keiserbyen (og utenfor Den forbudte by), det vil si også noen kvartaler nordøst for legasjonsområdet er de fleste utenlandske makter fikk sine diplomatiske representasjoner. Zongli yamen er den tradisjonelle forkortelse av det offisielle kinesiske navnet, som lød Zongli geguo shiwu yamen 總理各國事務衙門, «embedet for alle nasjoners anliggender». På mandsjuisk var navnet Geren gurun i baita be uherileme icihiyara yamun. Begrepet yamen var overtatt fra et tradisjonelt kinesisk ord for keiserlige embedsstasjoner. Ettersom ordet Zongli senere har endret betydning, er det noen som misoppfatter Zongli Yamen som «statsministerens kontor».
Opprettelsen av dette «utenriksdepartementet», som kun skjedde etter tvang fra fremmedmaktene, stred mot den fremherskende sinosentriske tenkning som anså at Kina var for enestående til å operere med representasjoner til andre stater etter likeverdighetsprinsippet. Særlig qing-aristokratiet var motstrebende. Dette betød også at Zongli Yamen i praksis ikke helt klarte å utføre sin rolle slik den var tiltenkt.
Viktige mandariner i Qing-styret som Zeng Guofan og Li Hongzhang opererte dessuten ofte uten å underordne seg Zongli Yamen, som dermed kom i skyggen.
I 1901 ble Zongli Yamen i henhold til Bokserprotokollen erstattet av Utenriksministeriet 外務部, Wàiwùbù. Det nådde, i motsetning til Zongli Yamen, opp i samme rang som de øvrige ministerier ved Qing-dynastiets hoff.
Truls Kwetzinsky
Truls von Kwetzinsky-Stetzenkow (født Wassily Michail Fjodor Grossow von Palm von Kwetzinsky-Stetzenkow 17. januar 1946), bedre kjent som Truls Kwetzinsky, er en norsk scenograf, teaterprodusent og regissør som arbeidet ved Nationaltheatret fra 1960-årene til han gikk av med pensjon i 2016. Der var han blant annet sentral i oppsetningen av Hamsuns Markens Grøde og mottok prisen for årets teaterprosjekt i 2007.
Han tilhører slekten Kwetzinsky og er sønn av Wassily von Kwetzinsky og barnebarn av den russiske generalen Mikhail Fjodorovitsj Kvetsinskij; begge disse kom til Norge i 1920 som flyktninger fra den russiske revolusjon. Han er stefar til pianisten Joachim Kwetzinsky.
Pülümür
Pülümür er en by med 3 258 innbyggere (2015) i den tyrkiske provinsen Tunceli. Den ligger nord for Yayladere og Kiğı, sør for Tercan, Üzümlü og Erzincan; vest for Yedisu, og øst for Ovacık.
Hans Petter Lykkja
Hans Petter Lykkja (født 18. februar 1984) er en tidligere norsk langrennsløper som representerte Idrettslaget Dalguten.
Lykkja debuterte i verdenscupen i langrenn i sprintrennet i Drammen 14. mars 2007, og har to 15.-plasser som sine beste resultater. Han vant Skandinavisk Cup sammenlagt i sesongen 2007/08.
Larbi Bouriah
Larbi Bouriah (født 24. februar 1983) er en algerisk bordtennisspiller.
Han representerte Algerie under Sommer-OL 2020 i Tokyo, hvor han ble utslått i første runde.
Røn kirke
Røn kirke er en kirke konstruert i en rektangulær form, fra 1747 i Vestre Slidre kommune, Innlandet fylke.
Byggverket er i tre og har 120 plasser.
The Amateur Detective
The Amateur Detective er en amerikansk stumfilm fra 1914, regissert av Carroll Fleming.
Handling
Så de planlegger å gjøre Bettys far bekymret, fordi han ikke støtter forholdet mellom Jack og Betty. De planlegger at Jack burde maskere seg som en detektiv, løse problemene rundt en kriminell gjeng, og deretter be faren hennes om å få Betty som hans belønning etter å ha løst saken. Men Pat avklarer imidlertid saken, ved å arrestere den unge helten alt for tidlig.
Arnbjørn
Etymologi
Arnbjørn er en norsk, dansk og færøysk nyere form av det norrøne mannsnavnet Arnbjǫrn. Dette navnet er dannet av ǫrn, «ørn», og bjǫrn, «bjørn».
Utbredelse
Arnbiôrn eller lignende navn er kjent brukt om ni forskjellige personer i runeinnskrifter fra vikingtiden, så navnet var godt kjent, men antakelig ikke blant de aller mest brukte i Norden på dent tiden. Arnbjørn var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica.
Kjente personer med navnet
Personene i listen er ordnet kronologisk etter fødselsår.
Beleiringen av Przemyśl
Beleiringen av Przemyśl var en av de største beleiringene under første verdenskrig og et knusende nederlag for Østerrike-Ungarn for Russland. Beleiringen av Przemyśl begynte den 24. september 1914, men stoppet den 11. oktober under en østerriksk-ungarsk offensiv. Beleiringen ble fortsatt den 9. november og den østerriksk-ungarsk garnisonen overgav seg den 22. mars 1915 etter å ha holdt ut i 133 dager.
Bakgrunn
Under den russiske offensiven fra Galicia mot Lemberg i 1914 løp general Nikolaj J. Ivanov de østerriksk-ungarske styrkene under Conrad von Hötzendorf over ende under slaget om Galicia, og hele den østerrikske fronten trakk seg 160 km tilbake til Karpatene. Festningen Przemyśl var den eneste østerrikske festningen som holdt ut, og den 28. september 1914 var den blitt fullstendig omringet. Russerne kunne nå true det tyske industriområde i Schlesien, noe som betydde at forsvaret av Przemyśl var viktig både for østerrik-ungarerne og tyskerne.
Resultat
Erobringen av Przemyśl fikk mange til å tro at Russland nå ville innlede en storoffensiv inn i Ungarn. Denne forventede offensiven ble aldri til virkelighet, men tapet av Przemyśl var et alvorlig slag mot den østerriksk-ungarske moral. Et nytt slag mot Østerrike-Ungarn var det at garnisonen i Przemyśl kun skulle være på 50 000 mann, men over 110 000 østerriks-ungarske soldater overgav seg i festningen, et langt større tap. Russerne beholdt Przemyśl inntil sommeren 1915 hvor en østerriksk-ungarsk og en tysk offensiv trengte russerne tilbake til Galicia.
Shanghai Greenland Shenhua FC
Shanghai Shenhua FC (1951–) er en kinesisk fotballklubb fra Shanghai som med unntak av 1981 har spilt i Kinas toppdivisjon. De har flere seiere i landets FA-cup.
Navnet Shenua kommer av shen hua som betyr «Shanghais blomst», som også er klubbens tilnavn.
Laget het først East China og vant toppligaen i 1961 og 1962, samt FA-cupen i 1956 og 1991. Laget ble proff i 1993 med nytt navn Shanghai Shenhua, og vant proffligaen i 1995 og FA-cup i 1998. Med ny sponsor ble navnet i 2001 endret til Shanghai Shenhua SVA SMEG. De vant Kinesisk superliga i 2003, men tapte dette gullet i 2013 etter man oppdaget kampfiksing. Nye eiere i 2007 endret navnet til Shanghai Shenghua Liansheng, og et eierskifte i 2014 endret navnet til Shanghai Greenland Shenhua FC. FA-cupen vant de i 2017 og 2019. Hjemmebanen er Hongkou Football Stadium (innviet 1998) med en tilskuerkapasitet på 33 000. Det var her finalen ble spilt i VM i fotball for kvinner 2007, og der Norges kvinnelandslag i fotball tapte bronsefinalen dagen før.
Det var her 33-årige Tom Kåre Staurvik jobbet i 2002 og spilte 4 kamper. I 2012 var 34-årige Didier Drogba her i noen måneder før han gikk til Galatasaray SK, i likhet med Nicolas Anelka som var spillende hjelpetrener for Jean Tigana en kort tid i 2012, men fikk ikke betalt og låntes til Juventus. En aldrende Tim Cahill spilte her i 2015 før den nytilsatte trener Gregorio Manzano tidlig 2016 ikke syntes han var så flink lenger, så Cahill gikk da til Hangzhou Greentown F.C..
Teiedammene
Teiedammene er to dammer sørøst i Teieskogen på Nøtterøy i Færder kommune i Vestfold. De blei tidligere brukt som vannforsyning til Teie-området. Vannet fra den øvre dammen ble også brukt som vannreservoar for å drive en kornkvern som sannsynligvis lå i Kvernhusbakken. Seinere blei de overtatt av Tønsberg Bryggeri, som i andre del av 1800-tallet skar isblokker der som de frakta til bryggeriet, noe som gjør at de også har blitt omtalt som Isdammene.
Dammene er kjent som Øvredammen (eller Andedammen) og Nedredammen. Øvredammen er den største og ligger i et parkområde nær veien. Nordøst for denne, og litt lavere i terrenget og blant tettere vegetasjon, ligger den mindre Nedredammen.
Like vest for Teiedammene befinner Teie skole seg, og i nord ligger speiderhytta Speiderbo.
Ali Baba
Ali Baba (, ʿAlī Bābā) er en eventyrfigur fra eventyrsamlingen Tusen og en natt i fortellingen «Ali Baba og de 40 røverne». I Antti Aarne og Stith Thompsons eventyrkatalog, AT-katalogen er eventyret typologisert som ATh 676. Denne fortellingen er inkludert i mange versjoner av Tusen og en natt, som den ble lagt til av franskmannen Antoine Galland på 1700-tallet. Den er blitt et av de mest kjente eventyrene i Tusen og en natt, og er blitt videreformidlet og gjenfortalt i mange utgaver, særskilt for barn hvor de opprinnelig mer brutale og erotiske aspektene er blitt utelatt. Ali Baba er også hovedpersonen i operaer av Luigi Cherubini (med urpremiere 22. juli 1833) og av Giovanni Bottesini (med urpremiere i London 18. januar 1871).
I eventyret er Ali Baba en fattig vedhugger som oppdager hemmeligheten til en stor grotte tilhørende 40 røvere. For å åpne porten til grotten må de si «Sesam, åpne!», for å stenge må de si «Sesam, steng!». Han kommer seg dermed inn i grotten og stjeler de store rikdommene som var skjult der. Røverhøvdingen forsøker å få tak i Ali Baba for å drepe ham, men blir alltid overlistet av Morgiana, Ali Babas slavinne. Til slutt dreper hun både høvdingen og hans menn. Ali Baba lar slavekvinnen gifte seg med sin sønn og beholder hemmeligheten om rikdommene.
Teksthistorie
Fortellingen ble lagt til eventyrsamlingen Tusen og en natt av en av dens europeiske oversettere, Antoine Galland, en fransk orientalist, som kalte sin utgivelse for Les Mille et Une Nuits (1704–1717). Eventyret om Ali Baba er ett av de eventyrene som ikke finnes i arabiske manuskripter, Galland fikk antagelig høre eventyret muntlig fra Hanna Diab, en maronittisk kristen i Aleppo i dagens Syria, som Galland ble kjent med i 1709. Den første kjente teksten til fortellingen er Gallands franske versjon. Gallands oversettelse av Tusen og en natt ble møtt med stor entusiasme og ble snart oversatt til en rekke europeiske språk. Den engelske oversetter Richard F. Burton inkluderte eventyret om Ali Baba i et tilleggsbind framfor i hovedsamlingen, utgitt som The Book of the Thousand Nights and a Night, og trodde at dens opprinnelse var en gresk-kypriot.
Den amerikanske orientalist Duncan Black MacDonald oppdaget et arabiskspråklig manuskript av eventyret om Ali Baba i biblioteket Bodleian Library, men dette manuskriptet ble senere avslørt som en forfalskning.
McDuffie County
McDuffie County er et fylke i den amerikanske delstaten Georgia. Ved folketellingen i 2010 hadde fylket 21 875 innbyggere.
Rony Bakale
Bakale har ingen større internasjonale resultater, og fikk sin olympiske debut da han representerte Republikken Kongo under Sommer-OL 2004. Han representerte også Republikken Kongo under Sommer-OL 2008, der han ble slått ut i de innledende heatene.
«Tissandier» (luftskip)
«Tissandier» var et fransk luftskip bygd av luftskipsprodusenten Lebaudy under bestilling fra det franske militæret i 1914. Luftskipet var også det tolvte og siste luftskipet som var bygd, avsluttet et kortvarig eventyr for Lebaudy-brødrene som en populær luftskipsleverandør i 1908 til 1914. «Tissandier» var bygd som et «grand cruiser» med tre motorgondoler, men vist seg å ha altfor lav marsjhastighet tross syv motorer. Det var avvist først av de franske myndighetene, deretter av det britiske militæret.
Tetthet
Tetthet eller densitet er et mål for en gitt egenskap per volum. Det kan for eksempel være massetetthet, som er masse per volum, eller energitetthet, som er energi per volum. Ettersom areal kan sees på som et grensetilfelle av volum, brukes også begrepet i for eksempel befolkningstetthet, som er befolkning per areal, eller magnetisk flukstetthet, som er fluks per areal. Om et objekt har høyere tetthet enn et annet, har det altså større mengde eller antall av den gitte egenskapen per volum (eller areal) enn det andre objektet.
Brejo dos Santos
Brejo dos Santos er en kommune i delstaten Paraíba i nordøstregionen av Brasil.
Kolabukta
Kolabukta (russisk: Ко́льский зали́в – Kolskij zaliv, på norsk ofte kalt Kolafjorden eller Murmanskfjorden) er en smal fjord i Barentshavet på kysten av Kolahalvøya. Den er 57 km lang og opptil 7 km bred. Dybden ved innløpet er 200 – 300 m. Østbredden er svært bratt, mens vestbredden har en relativt slakk helling. Elvene Tuloma og Kola munner ut innerst i fjorden. Tidevannet kan bli opptil 4 meter. På østbredden av fjorden ligger Murmansk med sin isfrie havn, og Severomorsk hvor den russiske nordflåten er basert. På vestsiden ligger byen Poljarnyj.
Tetthet
Massetetthet
Når bare termen tetthet eller densitet brukes, siktes det som regel til massetetthet, altså masse per volum. Gjennomsnittstetthet for et objekt er den totale massen delt på det totale volumet, og uttrykkes ofte med den greske bokstaven ρ (rho); der ρ er objektets midlere tetthet, m er objektets totale masse og V er objektets totale volum. Et objekt med stor tetthet (som et jernstykke) har mindre volum for en gitt masse enn noe som har mindre tetthet (som en isklump).
Et homogent materiale, slik som rent jern eller is, har samme tetthet overalt i materialet. Andre ganger kan tettheten variere gjennom materialet. Et eksempel er atmosfæren hvor tettheten er større nær bakken enn høyt over bakken.
Enheter
SI-enheten for tetthet er kilogram per kubikkmeter (kg/m³). Noen bruker fremdeles den gamle enheten g/cm³ (gram per kubikkcentimeter) eller kg/l (kilogram per liter) til å måle tetthet. 1 kg/dm³ = 1 g/cm³ = 1 kg/l.
I USA brukes også enheten pound/cubic foot (lb/cu. ft.).
A Kiss Before You Go
A Kiss Before You Go er et musikkalbum med Katzenjammer, utgitt den 7. oktober 2011. Albumet lå 10 uker på VG-lista og endte med 6.-plass som beste plassering.
Olajide Omotayo
Olajide Omotayo (født 6. juli 1995) er en nigeriansk bordtennisspiller.
Han representerte Nigeria under Sommer-OL 2020 i Tokyo, hvor han ble utslått i første runde.
Pokrovsk
Pokrovsk (russisk: Покро́вск) er en by i Republikken Sakha i Russland. Den ligger ved elva Lena, rundt 70 km sørvest for Jakutsk. Innbyggertall: 10 092 (folketelling 2002), 9 283 (folketelling 1989).
Bosetningen ble grunnlagt av kosakker i 1682 som Karaulnyj Mys (russisk: Карау́льный Мыс). Den ble senere landsbyen (selo) Pokrovskoje (russisk: Покро́вское). Den fikk senere status som bymessig bosetning og navnet ble endret til Pokrovsk i 1941. Den fikk innvilget bystatus i 1998.
Augustaborg (fort)
Augustaborg var et dansk handelsfort på den danske Gullkysten, i det som idag er Ghana, oppført i 1787. Fortet lå på kysten ved Teshie, rett øst for Accra.
Alle de danske handelsfortene på Gullkysten ble i 1850 solgt til Storbritannia. Augustaborg ble overlatt til britene den 8. mars 1850, men ble aldri benyttet som et britisk fort. Det er få ruiner igjen av fortet å se idag.
Caaporã
Caaporã er en kommune i delstaten Paraíba i nordøstregionen av Brasil.
Smeltevann
Smeltevann er vann som frigjøres ved smelting av snø eller is, herunder breis og brehyller over hav. Smeltevann er ofte funnet i ablasjonsområder til isbreer hvor mengden snødekke reduseres. Smeltevann kan oppstå under vulkanutbrudd, på en lignende måte som de mer farlige gjørmestrømmene dannes.
Stein Vidar Thun
Stein Vidar Thun (født 9. mai 1981) er en norsk langrennsløper som representerer Klæbu IL.
Thun debuterte i verdenscupen i langrenn i sprintrennet i Trondheim 14. mars 2007, og har en 12.-plass fra 2009 som sitt beste resultat i verdenscupen.
Dagger-prisene
Dagger-prisene utdeles årlig av britiske Crime Writers' Association, og er sammen med Edgar-prisene utdelt av amerikanske Mystery Writers of America blant de mest kjente kriminallitterære priser.
Historie
Crime Writers' Association (CWA) deler hvert år ut en rekke priser («dolker») for fortjenestefull innsats innen kriminallitteraturen. Den første prisen var The Crossed Red Herrings Award utdelt for åets beste kriminalroman i 1955.
De gjeveste prisene var fra 1955 til 2005 The Gold Dagger for årets beste kriminalroman og, fra 1969 til 2005, The Silver Dagger for andreplass i konkurransen om gulldolken.
I 2006 opphørte disse tradisjonsrike prisene midlertidig, og ble erstattet med The Duncan Lawrie Dagger for årets beste kriminalroman, da CWA inngikk en sponsoravtale med Duncan Lawrie Private Bank. Den nye prisen bestod av en dekorert dolk og 20 000 britiske pund. Den var dermed den kriminallitterære pris i verden som ga størst uttelling i kontanter. Fra 2009 utdeler CWA igjen The Gold Dagger, men prisbeløpet ble samtidig reduert til 2 500 GBP.
Idet gulldolken midlertidig ble avskaffet i 2006 endret også CWA sin politikk versus fremmedspråklige forfattere. Inntil 2006 konkurrerte oversatte kriminalromaner på like linje med romaner opprinnelig utgitt på engelsk. The Duncan Lawrie Dagger skulle kun tildeles engelskspråklige forfattere. Denne politikken ble videreført ved gjeninnføring av gulldolken i 2009.
Avgjørelsen om å utelukke ikke engelsk-språklige forfattere ble i 2006 kritisert av britiske kritikere og flere av CWAs egne medlemmer. Det ble antydet at årsaken var frykt for at den økende andelen oversatt krim på det britiske markedet ville føre til flere utenlandske vinnere og dermed tapt salg for innenlandske forfattere og deres forlag, i og med at prisen er viktig i reklameøyemed. Flere utenlandske forfattere hadde de siste årene før denne avgjørelsen vunnet gulldolken: Svenske Henning Mankell i 2001, kubansk-spanske Jose Carlos Samoza i 2002 og islandske Arnaldur Indriðason i 2005. Før den siste utdelingen i 2005 var det bare en engelsktalende forfatter blant de nominerte (mellom dem den norske forfatteren Karin Fossum), vinneren av sølvdolken Barbara Nadel. Til forsvar for avgjørelsen ble det blant annet anført at man ved oversettelser ikke kan vite i hvor stor grad den resulterende teksten er forfatterens eller oversetterens verk. Øyensynlig som et resultat av denne debatten, vedtok Duncan Lawrie Private Bank etter noen måneder å sponse enda en ny pris, The Duncan Lawrie International Dagger for årets beste oversatte kriminalroman, hvor prisbeløpet skulle deles mellom forfatter (5 000 GBP) og oversetter (1 000 GBP). Denne prisen skiftet ifølge CWAs hjemmeside i 2009 navn til The International Dagger eller The CWA International Dagger. Samtidig ble prisbeløpene redusert til 1 000 GBP for forfatteren og 500 GBP for oversetteren.
The Dagger of Daggers
Utdelt en gang, i 2005, for den beste kriminalroman utgitt de siste 50 år. Prisen gikk til John le Carré for The Spy who came in from the Cold (1963)
The Gold Dagger (tidligere The Crossed Red Herrings Award og The Duncan Lawrie Dagger)
Opprettet i 1955 kjent som The Crossed Red Herrings Award, for årets beste kriminalroman utgitt på engelsk, uavhengig av opprinnelig språk. Prisen ble i 1960 omdøpt til The Gold Dagger. I 2005 ble den avløst av The Duncan Lawrie Dagger, for beste kriminalroman utgitt i original på engelsk. Fra 2009 kom navnet The Gold Dagger i bruk igjen, men da fremdeles bare for kriminalromaner opprinnelig utgitt på engelsk. Fram til midten av 2010 listet CWA på sin hjemmeside Duncan Lawrie Dagger-prisene fra perioden 2006-2008 separat, men fra høsten 2010 er de tatt inn i listen over Gold Daggers. I 2013 skiftet prisens offisielle navn igjen, til The CWA Goldsboro Gold Dagger. CWA bruker også kortformen Gold Dagger.
The Silver Dagger
Fra 1969 til 2005 utdelt for andreplass i konkurransen om The Gold Dagger
The International Dagger (tidligere The Duncan Lawrie International Dagger)
For årets beste kriminalroman oversatt til engelsk. Prisen består av en dekorert dolk og et prisbeløp som i perioden 2006–2012 ble delet mellom forfatter og oversetter. Prisbeløpet var fram til 2009 5 000 GBP til forfatteren og 1 000 til oversetteren, senere redusert til henholdsvis 1 000 og 500 GBP. Ved utdelingen i 2013 ble prisen delt mellom to bøker av to forskjellige forfattere. Oversetterne var ikke lenger nevnt som prisvinnere på CWAs nettsider.
Fagsystemer
Fagsystemer er elektroniske systemer som ivaretar særskilte funksjoner innen ett eller flere fagfelt. Et fagsystem vil være spesialutviklet for registrering og behandling av data knyttet til hele eller deler av en virksomhets oppgaver. I noen tilfeller vil systemet også brukes på tvers av virksomheter og faggrenser. Økonomisystemet i en virksomhet kan være et eksempel på en særskilt funksjon som brukes for en virksomhet, der det også er integrert tilgang til andre systemer utenfor bedriften, for eksempel rapporteringen av ulike data til norske myndigheter som skjer via nettportalen Altinn.
Dagger-prisene
The Diamond Dagger (tidligere The Cartier Diamond Dagger)
Utdelt første gang 1986. Prisen er en hederspris for et livslangt kriminallitterært forfatterskap av særlig høy kvalitet. Prisen er sponset av Cartier.
The Dagger in the Library
Første gang utdelt 1994 og tidligere kjent som The Golden Handcuffs, for den (nålevende) krimforfatter som «siste år har gitt (britiske) lesere mest glede». Priskandidater nomineres av britiske biblioteker. Prisen består av en dekorert dolk og et prisbeløp på 1 500 GBP.
The Short Story Dagger (tidligere The Short Story Award)
Pris for årets beste krimnovelle, utdelt første gang 1995. Opprinnelig navn The Short Story Dagger. I 2006 ble prisen omdøpt til The Short Story Award og utdelingen ble flyttet til en annen anledning enn Dagger-prisene. Fra 2010 er navnet igjen The Short Story Dagger. Prisen besto i 2010 av et beløp på 500 GBP og en gullnål med CWAs emblem.
The Ian Fleming Steel Dagger
Utdelt første gang 2002, for årets beste thriller eller spenningsbok «i James Bonds ånd». Prisen er sponset av Ian Fleming Publications Ltd. Vinneren mottar en ståldolk og 2 000 GBP.
The Ellis Peters Historical Dagger (i en periode The Ellis Peters Historical Award)
Pris for årets beste historiske kriminalroman, til minne om forfatteren Ellis Peters. Prisen består av en dekorert dolk og 3 000 GBP. Prisen ble første gang utdelt i 1999 under navnet The Ellis Peters Historical Dagger. Fra 2006 ble navnet endret til The Ellis Peters Award, og utdelingen ble flyttet til et annet tidspunkt enn de andre Dagger-prisene. Fra 2008 var navnet The Ellis Peters Historical Award, inntil 2014 da CWA tok i bruk navnet Endeavour Historical Dagger.
The Rusty Dagger
Utdelt en gang, i 1996, for beste britiske krimroman fra 1930-tallet. Vinner var Dorothy L. Sayers, for The Nine Tailors.
The Debut Dagger
Fra 1998 utdeler CWA også The Debut Dagger for beste novelle av en hittil upublisert forfatter i en årlig konkurranse arrangert av foreningen.
Ovacık (Tunceli)
Ovacık er en by med 6 438 innbyggere (2015) i den tyrkiske provinsen Tunceli. Den ligger nord for Hozat og Tunceli, sør for Kemah og Erzincan, vest for Kemaliye og øst for Pülümür.
Ravneheitunnelen
Ravneheitunnelen er en veitunnel på fylkesvei 465 i Farsund kommune i Agder. Veien går går fra Hølen til Kjerringdalen og er Agders nest lengste veitunnel med sine 3340 meter.
Om tunnelen
Tunnelen ble åpnet 24. november 2009 og avløste den svingete og smale veien over Ravneheia. Tunnelen forkortet kjøretiden mellom Farsund og grenda Sande med rundt fem minutter. Tunnelen var en del av et 6,8 kilometer langt veiprosjekt fra Hanesund til Sande. Utbyggingen var en del av Listerpakken. I nøyaktig 13 år var den Sørlandets lengste veitunnel, frem til Søgnetunnelen åpnet 24. november 2022.
Meriwether County
Meriwether County er et fylke i den amerikanske delstaten Georgia.
Notocyphinae
Notocyphinae er en underfamilie av vepser som tilhører familien Pompilidae i gruppen broddvepser (Aculeata). Artene i denne gruppen bør kanskje regnes til Pompilinae.
Utseende
Middelsstore (15-20 millimeter), slanke, svarte veivepser med røde eller gule tegninger. Vingene er mørkt røykfargede. En fargevariant har hodet og oversiden av thorax rødoransje, en annen er svart med et par blekgule tverrstriper.
Utbredelse
Artene er utbredt i det sørvestlige Nord-Amerika og Mellom- og Sør-Amerika, med tyngdepunktet i Mellom-Amerika.
Systematisk inndeling
Slekten Notocyphus har vært regnet til Ceropalinae, men hører neppe hjemme her. Kanskje er den et noe avvikende medlem av Pompilinae.
Among the Mourners
Among the Mourners er en amerikansk stumfilm fra 1914.
Cabaceiras
Cabaceiras er en kommune i delstaten Paraíba i nordøstregionen av Brasil.
Austreim
Austreim er et tettsted i Høyanger kommune i Vestland. Tettstedet har innbyggere per 1. januar, og ligger på nordsiden av Sognefjorden omtrent elleve kilometer sørvest for kommunesenteret Høyanger. Kyrkjebø ligger ca. tre kilometer vest for Austreim.
Eric og Ingrid Lilliehööks stipend
Eric og Ingrid Lilliehööks stipend (svensk: Eric och Ingrid Lilliehööks stipendium) ble innstiftet i 2007 og skal tildeles forfattere, oversettere og bibliotekar. Stipendet deles ut av Svenska Akademien.
Kristin Hjelstuen
Hun flyttet til Lillehammer 17 år gammel, for å gå Norges Toppidrettsgymnas.
2013-14
Hjelstuen deltok i NM i rulleskiskyting 2013, og kom der på sjuendeplass på sprinten i klassen K20/21, og hun kom også på sjuendeplass i den påfølgende jaktstarten.
Hun deltok i Junior-NM i skiskyting 2014, der hun fikk bronse på normaldistansen i klassen K20/21. Hun fikk også sølv på stafetten i klassen K17/21. På sprinten kom hun på fjerdeplass. Hun vant to av rennene i Norgescupen i skiskyting for junior 2013/14, og vant klassen K20/21 med til sammen 192 poeng.
2014-15
I NM i rulleskiskyting 2014 kom hun på 14.-plass i sprinten i klassen K20/21, og hun kom på 12.-plass på jaktstarten.
Hun deltok i NM i mix-stafett på Østre Toten, der Oslo og Akershus' førstelag fikk bronse. I Junior-NM i skiskyting 2015 deltok hun igjen i klassen K20/21, og kom på ellevteplass på både normaldistansen og sprinten, og hun kom på 19.-plass på stafetten med Oslo og Akershus' andrelag.
Hjelstuen fikk til sammen 133 poeng i Norgescupen i skiskyting for junior 2014/15, og kom med det på 13.-plass.
2015-16
I august deltok hun i NM i rulleskiskyting 2015, der hun kom på 19.-plass på sprinten og 16.-plass på den påfølgende jaktstarten.
Hun deltok i Junior-NM i skiskyting 2016, og kom der på fjerdeplass på sprinten og på normaldistansen. Hun fikk én medalje under NM i skiskyting 2016, sølv på stafetten sammen med Oslo og Akershus' andrelag. Individuelt kom hun på 20.-plass på sprinten og 13.-plass på jaktstarten. Hun kom også på 13.-plass på fellesstarten.
Hun vant ett av rennene under Norgescupen i skiskyting 2015/16, og kom på tredjeplass sammenlagt.
2016-17
Hun kom på 13.-plass på sprinten under NM i rulleskiskyting 2016, og kom på 12.-plass på jaktstarten.
I NM for mixlag 2017 deltok hun på Oslo og Akershus' førstelag som kom på fjerdeplass. Hjelstuen fikk gull på stafetten under hoved-NM, der hun gikk på Oslo og Akershus' andrelag sammen Rikke Hald Andersen og Thekla Brun-Lie. Hun kom på 12.-plass i sprinten i NM, og 13.-plass på jaktstarten. På fellesstarten kom hun på 29.-plass.
I Norgescupen i skiskyting 2016/17 fikk hun til sammen 335 poeng, og vant norgescupen denne sesongen.
An American Citizen
An American Citizen er en amerikansk stumfilm fra 1914, regissert av J. Searle Dawley.
Handling
Berresford Cruger, ansatt i megler-firmaet Barbury, Brown og Cruger, blir etterlatt en formue på 60 000 pund av en engelsk onkel, Carew, på betingelse av at han gir avkall på sitt amerikanske statsborgerskap. Cruger blir også nødt til å flytte til Storbritannia, og gifte seg med en engelsk kvinne. Hvis ikke, kommer alle pengene til å bli donert til Archaeological Society of England. Cruger ønsker opprinnelig ikke å gå med på disse betingelsene.
Men Crugers vakre engelske kusine, Beatrice Carew, foreslår for ham at de burde gifte seg med hverandre - og dermed beholde alle pengene innen familien. Men samtidig forsvinner Brown, partner i selskapet Barbury, Brown og Cruger, med 80 000 dollar som han hadde fått tak i fra frøken Georgia Chapin. Cruger og Barbury føler seg ansvarlige for partnerens svindel, noe som gir enda et insentiv for Cruger å nekte et forhastet ekteskap med Beatrice.
Beatrice returnerer derfor umiddelbart til England. Men senere reiser han og Barbury til Nice, hvor Cruger igjen møter sin kusine. De blir etter hvert veldig forelsket i hverandre, og en rekke komplikasjoner oppstår. Situasjonen blir ytterligere forverret når Brown plutselig dukker opp igjen. Det viser seg at Brown var den savnede tidligere forloveden til Beatrice.
Fiolett rosemåler
Fiolett rosemåler (Anticlea derivata) er en sommerfugl i gruppen av de egentlige målere (Geometridae). Denne kontrastrikt fargede arten kan ikke forveksles med noen andre nordiske målere, også larven er ganske karakteristisk farget. den lever på blader og blomster på arter i roseslekta og er funnet i det meste av Sør-Norge.
Utseende
En middelsstor (vingespenn 25 – 30 mm), slank måler. Forvingen er grå-beige med en svak, fiolett glans. De har to, skarpt avgrensede, brune til grå tverrbånd nær roten, og en firkantet, brun flekk ved forkanten litt utenfor midten. Bak denne flekken er det en S-formet, svart flekk. Denne arten har ikke noe tverrbånd rundt midten av vingen. Bakvingen er silkeaktig gråhvit. Larven er lang og slank, naken bortsett fra noen korte børster. Den er grønngul med skarpt rosa tegninger, disse former vanligvis tverrbånd på de bakerste delene av kroppen, på forkroppen (thorax) er de sammengrodd på ryggsiden og danner en bred, rosa ryggstripe.
Levevis
Arten lever i hager, parker og på buskmark. Larvene lever på blader og blomster på arter i roseslekta, særlig steinnype (Rosa canina). De voksne målerne flyr om natten i april – mai.
Utbredelse
Arten forekommer over hele Europa unntatt de aller nordligste delene og den sørligste delen av Balkan, også i Nord-Afrika og det nordlige Asia. I Norge er den funnet nord til Nord-Trøndelag, men den er sjelden tallrik.
Kong Fansen
Kong Fansen (孔繁森, født 1944 i Liaocheng i Shandong i Kina, død 29. november 1994 i Tacheng i Xinjiang) var en modellarbeider og et kader i Kinas kommunistiske parti.
Kong lot seg verve i Folkets frigjøringshær i 1961 og ble medlem av Kinas kommunistiske parti i 1966. I 1967 vendte Kong Fansen tilbake til sitt hjemsted der han tjenestegjorde som viseordfører for ingeniørskolens revolusjonskomité, var medlem av det stående partiutvalg for Liaochengs kommunistiske ungdomsforbund, og var også ledende innen propagandaavdelingen av kommunistpartiet i Liaocheng.
Etter sin død ble Kong tildelt flere utmerkelser av partiet og holdt frem som en modellarbeider i «det nye Kina». Det ble laget en film basert på hans liv. Kong er blitt sammenlignet med den tidligere modellarbeideren Lei Feng.
Ole Jacob Sunde
Ole Jacob Sunde (født 23. januar 1954) er en norsk gründer, hovedaksjonær og styremedlem i Formuesforvaltning AS.
Konsernet forvalter til sammen over 80 milliarder kroner og hadde et driftsresultat på 93 millioner kroner i 2019. Sunde er også styreleder i Schibsted ASA. Konsernet eier blant annet Verdens Gang samt Aftenposten.
Hovedeieren til Schibsted, Tinius Nagell-Erichsen, etablerte 1996 «Stiftelsen Tinius» som kontrollerer stemmeretten til 25 % av aksjene i Schibsted. Stiftelsen Tinius var ment å jobbe for frihet og uavhengighet for Schibsteds aviser og massemedia. Sunde er styremedlem i stiftelsen.
Sunde ble tildelt prisen som Årets styreleder i 2004. Sunde hadde i 2008 til sammen elleve ulike styreverv, blant annet i Prinsesse Märtha Louises fond.
Torger Tokle
Torger Dahl Tokle (født 3. juli 1919 i Trondheim, død 3. mars 1945 i Italia) var en norsk-amerikansk skihopper fra Løkken Verk. Han hadde en kort men svært suksessrik karriere som skihopper i USA, og ble blant annet USA-mester i 1941 og satte nordamerikansk lengderekord flere ganger. Torger Tokle var eldre bror av Arthur «Art» Tokle, som hoppet i VM og OL for USA.
Biografi
Torger Tokle emigrerte til USA i 1939, og mindre enn et døgn etter at han kom til landet, deltok han i sitt første hopprenn på amerikansk jord, i Bear Mountain, New York. Han overbeviste stort, og i løpet av sitt første år i USA vant han 15 av 16 renn han deltok i (inkludert debutrennet) og satte 9 bakkerekorder. Blant høydepunktene den første sesongen var konkurransen mot VM- og OL-medaljøren Reidar Andersen i Eastern Championship. Torger Tokle og Reidar Andersen delte seieren i mesterskapet.
Vinteren 1940 vant han de aller fleste rennene han var med i, men ble slått av blant andre topphopperen Alf Engen i USA-mesterskapet. Året etter satte Torger Tokle nordamerikansk rekord på 273 fot (83,2 meter), før han tok revansj på Engen og ble USA-mester, og samtidig forbedret den nordamerikanske rekorden til 288 fot (87,8 meter). Tokle fortsatte å hoppe godt i 1942-sesongen, og forbedret blant annet sin nordamerikanske rekord til 289 fot (88,1 meter).
Torger Tokle vervet seg til den amerikanske hæren i oktober 1942, og ble plassert i skitroppen til 10th Mountain Division, 86th Mountain Regiment. Under invasjonen av Italia ble han truffet og døde 3. mars 1945.